google/wiki40b huggingface dataset:
FK MŠK Považská Bystrica

História

Bol založený roku 1920 ako ŠK Považská Bystrica.
V sezóne 1938/39 došlo k rozdeleniu najvyššej futbalovej súťaže na českú a slovenskú časť. Hneď prvé skrátené vydanie takto novo vzniknutej slovenskej súťaže dokázal na jar 1939 klub z Považskej Bystrice (v tej dobe s názvom AC Sparta) vyhrať, a to vďaka lepšiemu skóre ako mal ŠK Bratislava, čo bol pred rozdelením jediný reprezentant Slovenska v československej lige. V piatich sezónach, ktoré sa počas 2. svetovej vojny odohrali, sa klub AC Považská Bystrica umiestňoval vždy v popredí slovenskej ligy, skončil postupne 2., 3., 5., 3. a 4.
Kvalifikoval sa do obnovenej celoštátnej ligy, ale hneď v prvej sezóne 1945/46 zostúpil. Po dvoch rokoch si víťazstvom v slovenskej divízii vybojoval opäť postup. Po sezóne 1948/49, ktorá zostala nedohraná, absolvoval v lige ešte sezónu 1949 ako Manet Považská Bystrica. Neskôr do klubu vstúpili Považské strojárne a niesol názov TJ ZVL Považská Bystrica - skratka ZVL znamenala Závody na výrobu ložísk. Prvú československú ligu hral ešte v sezóne 1989/90, ale skončil posledný a ihneď zostúpil.
Najväčší úspech dosiahol v roku 1989, kedy hral finále slovenského pohára (v Hlohovci prehral so Slovanom Bratislava 1:2). Na začiatku 90. rokov však strojárne skrachovali a od tej doby nastala kríza. Klub v roku 1998 vystúpil z 3. ligy a začínal až od najnižších tried. V roku 2000 patronát nad klubom prevzala firma Raven a od tej doby prakticky každý rok postupoval o jednu súťaž vyššie. V sezóne 2012/2013 hral v Majstrovstvách regiónu ZsFZ (4. najvyššia súťaž) a po jeseni bol na postupovej priečke. Na jar, po tom, ako sa majiteľ klubu nedohodol s mestom, vystúpil zo súťaže a ukončil činnosť. Klub a štadión však prevzalo mesto výmenou za pozemky na sídlisku Hliny. V súčasnosti sa mesto snaží vychovať vlastných hráčov v premenovanom klube MŠK Považská Bystrica. Klub momentálne pôsobí v 5. lige Sever.
Mužstvo sa tento rok predstavilo po päťročnej pauze aj v Slovenskom pohári, do ktorého sa prihlásilo rekordné množstvo tímov (210). V prvom kole privítali OK Častkovce.
V roku 2018 došlo k fúzii klubu s klubom Iskra Borčice pôsobiacim v III. lige západ. Považská Bystrica dohrala tento ročník ešte pod hlavičkou Iskry Borčice a z V. ligy sa odhlásila no v ročníku 2018/19 už pôsobí opäť ako MŠK Považská Bystrica.
Tamás Mocsai

Neštastie

Začiatkom marca 2009 v zápase proti Göppingenu (23:29) v 49. minúte spadol na zem po zrážke so súperovým hráčom. Následne ostal ležať v bezvedomí. Rozhodca zápas neprerušil a tak klubový lekár Andreas Bickelhaupt vybehol na palubovku a zistil čo sa stalo. Otvoril mu ústa a vytiahol jazyk. Hráč sa po dvoch minútach prebral. Neskôr ho previezli do nemocnice, kde mu zistili silný otras mozgu a zlomený prst.
Bures-en-Bray

Poloha

Obec má rozlohu 10,99 km². Najvyšší bod je položený 201 m n. m. a najnižší bod 47 m n. m.

Obyvateľstvo

Počet obyvateľov obce je 330 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Antifates (kráľ Laistrygonov)

Antifates alebo Antifatés (starogr. Ἀντιφάτης – Antifates/iný prepis Antifatés, lat. Antiphates) je v gréckej mytológii kráľ Laistrygonov, národa obrov a ľudožrútov.
Keď sa itacký kráľ Odyseus vracal domov z trójskej vojny, čakalo ho dlhé strastiplné putovanie po mori. Na svojej ceste sa dostal aj na ostrov boha vetrov Aiola, ktorý mu daroval mech s vetrami a volne ponechal priaznivý západný vietor Zefyros, ktorý ho mal doviesť až na Ithaku. Posádka Odyseovej lode však mech otvorila v domnení že je v ňom nejaký poklad, načo sa rozpútala strašná búrka a zahnala ich späť k ostrovu vládcu vetrov. Márne prosil Odyseus o odpustenie, druhú šancu nedostal a hneď pri najbližšej ceste po mori zablúdil do neznámych končín mora a dostal sa k ostrovu, kde žili Laistrygoni.
Laistrygoni boli národom obrov ľudožrútov, ktorých kráľom bol Antifates. Napriek všetkej opatrnosti Odysea Laistrygoni jeho lode zasypali krupobitím balvanov a zničili mu všetky okrem jednej zakotvenej pri vysokej skale. Námorníkov potom pochytali a pripravovali si z nich hostinu.
Odyseovi sa s hŕstkou svojich druhov nakoniec podarilo naskočiť na palubu lode a veslovali, čo im sily stačili. Tak sa zachránila jediná loď s malým zvyškom Odyseových ľudí, ktorí si vydýchli až ďaleko na otvorenom mori a ďakovali za svoju záchranu.
Majstrovstvá sveta v netballe

Majstrovstvá sveta v netballe sú najvyššie medzinárodné netballové podujatie národných družstiev, ktoré organizuje Medzinárodná netballová federácia (INF). Konajú sa každé štyri roky. Už od roku 1963, kedy sa konali prvé MS, sú dominantné tieto 2 národné družstvá: Austrália (Australian Diamonds) a Nový Zéland (New Zealand Silver Ferns).

História MS

V roku 1960 národné federácie 4 krajín štandardizovali pravidlá netballu. Austrália, Nový Zéland, Anglicko a Západná India stáli aj pri zrode Medzinárodnej netballovej federácie. Tá rozhodla o vytvorení majstrovstiev sveta, ktoré sa budú organizovať v 4-ročnej periodicite. O 3 roky neskôr (1963), sa už v Anglicku konal prvý turnaj MS, na ktorých sa zúčastnilo 11 národných tímov.
Železničná stanica Sereď

Doprava

V stanici sa nachádza 11 dopravných, 5 manipulačné a 1 ostatná koľaj. Trať 133 sa v stanici delí na dvojkoľajnú trať v smere Leopoldov a jednokoľajnú v smere Trnava.
V stanici je k dispozícii osobná pokladňa ZSSK s predajom vnútroštátnych aj medzinárodných cestovných lístkov v systéme KVC.
Riadené hospodárstvo

Riadené hospodárstvo je typ hospodárstva, v ktorom sa hospodárska činnosť riadi jednotným direktívnym centrálnym plánom a existuje neobmedzená podriadenosť hospodárskych jednotiek centru. V riadenom hospodárstve štát (jeho orgány) rozhoduje o tom, čo, ako a pre koho sa má vyrábať. Ceny výrobkov a výrobných činiteľov sú stanovené tiež centrálne, centrálne sa rozdeľujú aj výrobné činitele. Pri tomto type hospodárstva sa podstatná časť zisku podnikov odčerpáva do štátneho rozpočtu, preto sú podniky odkázané na štát vzhľadom na prostriedky potrebné na krytie ich rozvojových potrieb, o pridelení ktorých rozhoduje tiež centrum. Podniky v riadenom hospodárstve nie sú podnikateľskými subjektami, stávajú sa len vykonávateľmi príkazov štátneho centra: nemôžu si samostatne vyberať dodávateľa a odberateľa, stanoviť a meniť vyrobný program, rozhodovať o spôsobe použitia finančných prostriedkov a samostatne nadväzovať hospodárske vzťahy so zahraničnými partnermi. Keďže výroba sa uskutočňuje na základe vopred stanoveného plánu v súlade s potrebami určenými centrom a horizontálne väzby medzi odberateľmi a dodávateľmi sú v podstate úplne vylúčené, existujúce zdroje sa využívajú neefektívne. V takom systéme má odberateľ možnosť vplývať na dodávateľa, na štruktúru jeho výroby len prostredníctvom centra, ktoré má aj úlohu akéhosi arbitra v spore medzi dodávateľom a odberateľom. Absencia objektívnych kritérií, ako je napr. cena formujúca sa na základe ponuky a dopytu, vedie k značnej nerovnováhe na makroúrovni, k deficitu vyrobkov, k skrytej, resp. potlačovanej inflácii, k nedostatku pracovných síl a pod. Takýto typ hospodárstva bráni vyvíjaniu iniciatívy zo strany hospodárskych subjektov, neumožňuje operatívne využívať výsledky vedy a techniky vo výrobe, v hospodárskej činnosti a v konečnom dôsledku brzdí vývoj ekonomiky.
JOJ Family

Šírenie

Program je šírený vo formáte MPEG-4/HD cez satelit Astra 3B v Skylinku a pozemným digitálnym vysielaním.

Program

Už v názve stanice JOJ Family je zakódované jej zacielenie na rodinného diváka, pre ktorého televízia vysiela predovšetkým spoločné česko-slovenské formáty s tradíciou, akou je napríklad česko-slovenská verzia najúspešnejšej talentovej šou na svete – Česko Slovensko má talent.
Faverolles (Cantal)

Poloha

Obec má rozlohu 32,19 km². Najvyšší bod je položený 1 066 m n. m. a najnižší bod 733 m n. m.

Obyvateľstvo

Počet obyvateľov obce je 300 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lainville-en-Vexin

Poloha

Obec má rozlohu 7,67 km². Najvyšší bod je položený 201 m n. m. a najnižší bod 93 m n. m.

Obyvateľstvo

Počet obyvateľov obce je 795 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maďarská kresťanskodemokratická aliancia – Magyar Kereszténydemokrata Szövetség

História

Strana bola zaregistrovaná na Ministerstve vnútra SR 14. júna 2004 pod pôvodným názvom Strana regiónov Slovenska. Prvým predsedom strany sa stal Róbert Glück, niekdajší zakladateľ SOP a spolupracovník Rudolfa Schustera. 
Po jeho smrti bola strana niekoľko rokov bez predsedu a v roku 2007 sa stal predsedom RSDr. Vladimír Ponický, CSc. 
V roku 2011 strana opäť zmenila vedenie aj názov. Predsedom strany už pod novým názvom Strana živnostníkov Slovenska sa stal Vladimír Krivjaník. Zatiaľ posledná zmena názvu strany bola na ministerstve vnútra zaregistrovaná 9. októbra 2013, odkedy strana pôsobí pod súčasným názvom Maďarská kresťanskodemokratická aliancia – Magyar Kereszténydemokrata Szövetség.

Maďarská kresťanskodemokratická aliancia – Magyar Kereszténydemokrata Szövetség

Prvé informácie o snahe založiť novú maďarskú stranu s názvom Maďarská kresťanskodemokratická aliancia sa objavili v októbri 2012, kedy jej zakladatelia Csaba Fehér a János Sárközi oznámili, že začínajú zbierať podpisy občanov, ktorí súhlasia so vznikom strany. 
V marci 2013 obaja potvrdili, že majú zozbieraných už vyše 5 000 podpisov. 
Nakoniec strana vznikla potichu aj bez podpisov 9. októbra 2013, keď bola v registri strán ministerstva vnútra zaregistrovaná zmena názvu strany Strana živnostníkov Slovenska na súčasný názov strany a tak isto bola zaregistrovaná zmena predsedu.

Volebné obdobie 2016-2020

MKDA-MKDSZ v parlamentných voľbách získala strana len 0,09 % odovzdaných platných hlasov, nedosiahla 5 % hranicu zvoliteľnosti a tak sa nedostala do Národnej rady.
V októbri 2019 sa MKDA-MKDSZ dohodla so stranami MOST – HÍD a SMK-MKP na volebnej spolupráci v súvislosti s nadchádzajúcimi parlamentnými voľbami vo februári 2020. Ku spolupráci maďarské strany prinútili najmä prieskumy verejnej mienky, ktoré všetkým stranám po dobu niekoľkých mesiacov predpovedali výsledok pod hranicou zvoliteľnosti a takto chcel strany zabrániť prepadnutiu hlasov. O volebnom lídrovi kandidátky sa ešte rozhodne, pravdepodobne to bude člen MOST – HÍD, avšak nie predseda Béla Bugár. Spoločná strana do volieb bude niesť meno „Strana regiónov Most MK“, pričom vznikne premenovaním MKDA-MKDSZ na volebnú stranu.

Volebné výsledky

Strana sa zúčastnila volieb do Národnej rady v roku 2012 pod vtedajším názvom Strana živnostníkov Slovenska a získala v nich 0,15 % hlasov.
Vojtech Mikula

Životopis

Teológiu študoval v Banskej Bystrici. Rimskokatolícky kňaz, jezuita, redaktor Posla Božského Srdca Ježišovho v Trnave. Politicky prenasledovaný. Po štúdiu záhradníctva sa uplatnil v praxi. Zostavovateľ a redaktor náboženských zborníkov. Autor príručiek, štúdií a článkov. Pripravil slovenské vydanie Kódexu kanonického práva.
Andrej Bán

Životopis

V rokoch 1983 – 1987 absolovoval štúdium ekonómie na Národohospodárskej fakulte Vysokej školy ekonomickej a medziodborové štúdium žurnalistiky na Filozofickej fakulte Univerzity Komenského v Bratislave v rokoch 1984 – 1986.
Od roku 1987 fotografuje pre slovenské a česká periodiká (Mladé rozlety, Plus 7 dní, Mladý svět, Reflex, .týždeň, Denník N). Často fotografuje v krajinách postihnutých krízami. V roku 1999 sa podieľal na založení charitatívnej organizácie Človek v ohrození.
Je tiež autorom alebo spoluautorom námetu viacerých dokumentárnych filmov (Krátka pamäť, Tisovy stíny, Duše, Akvárium, My zdes).
Zámok Candé

Zámok Candé je zámok v blízkosti obce Monts v departemente Indre-et-Loire, región Centre-Val de Loire vo Francúzsku, asi 10 km južne od Tours, na brehu Indre, prítoku Loiry.
Leží v 250-hektárovom areáli pôvodnej vidieckej usadlosti, ktorú dal starosta Tours v 16. storočí prestavať v renesančnom štýle.
V roku 1853 získal zámok bohatý Kubánec Santiago Drake del Castillom, ktorý ho zväčšil na trojnásobnú veľkosť v novorenesančnom a neogotickom štýle.
Andrej Lovás

Ružomberok

Svoju klubovú kariéru začal v Ružomberku, kde sa od mládežníckych kategórií prepracoval až do prvého tímu. Po niekoľkých rokoch v Ružomberku prestúpil do trnavského Spartaka.

Trnava

V Trnave debutoval v roku 2017, následne ho limitovalo zranenie, ktoré mu pretrváva až dodnes. Naposledy hral ešte v Máji roku 2018.
Gavray (obec)

Poloha

Obec má rozlohu 20,6 km². Najvyšší bod je položený 186 m n. m. a najnižší bod 24 m n. m.

Obyvateľstvo

Počet obyvateľov obce je 1 421 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bréhand

Poloha

Obec má rozlohu 24,95 km². Najvyšší bod je položený 150 m n. m. a najnižší bod 58 m n. m.

Obyvateľstvo

Počet obyvateľov obce je 1 442 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Sylvain (Calvados)

Poloha

Obec má rozlohu 13,48 km². Najvyšší bod je položený 86 m n. m. a najnižší bod 38 m n. m.

Obyvateľstvo

Počet obyvateľov obce je 1192 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mathieu (Calvados)

Poloha

Obec má rozlohu 9,41 km². Najvyšší bod je položený 59 m n. m. a najnižší bod 30 m n. m.

Obyvateľstvo

Počet obyvateľov obce je 1942 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lykourgos (Trácia)

Lykourgos (iné názvy: Lykurgos, Lykúrgos, Lykurg, (starogr. Λυκοῦργος – Lykourgos/iný prepis Lykúrgos, lat. Lucurgus, Lycurgus) bol trácky kráľ, priateľ boha Dionýza.
Lykourgos spočiatku boha Dionýza uctieval, ale neskôr Dionýza a aj jeho ctiteľov prestal uznávať. Vo všetkom videl Dionýzov vinič a z neho vyrobené víno, ktoré Dionyzos a jeho ctitelia nadmerne užívali. Keď raz prišiel Dionýzos so svojím sprievodom bakchantiek do Trácie, Lykourgos ich prenasledoval, niektoré bakchantky zabil a boh Dionýzos sa zachránil v mori (pomohla mu bohyňa Thetys).
Dionýzos preto Lykourga potrestal šialenstvom, kráľ potom zabil vlastného syna a odsekol si vlastné nohy, presvedčený o tom, že odtína révové vetvy. V jeho kráľovstve sa následne rozšíril mor a neúroda, pričom veštba hlásala, že pokiaľ kráľ nezomrie, krajina bude trpieť. Keď to už ľud ďalej nehodlal znášať, odvliekli Lykurga na horu, kde ho dali roztrhať koňmi.
Anglovia

Anglovia boli staroveký západogermánsky kmeň, ktorý mal svoje pôvodné sídla v 1. storočí na území dnešného Šlezvicka-Holštajnska v Nemecku a juhovýchodnej časti Dánska.
Časť Anglov zostala v pôvodných sidlach, časť prispela k vytvoreniu kmeňového zväzu Durinkov, ale najvýznamnejšími sa stali tí Anglovia, ktorí spolu so Sasmi a ďalšími západogermánskymi kmeňmi prenikali na Britské ostrovy, podrobili si domáce keltské obyvateľstvo a vytvorili v 6. a 7. storočí prvé štátne celky Mercia, Northumbria a Východné Anglicko. Na začiatku 9. storočia prispeli Anglovia a Sasi k vytvoreniu jednotného štátu, ktorý nazvali Anglicko a sami seba Anglosasi.
Andrássy út

História

O výstavbe Andrássy út sa rozhodlo v roku 1870, v snahe odľahčiť neďalekú Király utca od cestnej dopravy a spojiť Belváros a Városliget. S výstavbou sa začalo v roku 1872, pričom ulica bola slávnostne odovzdaná do užívania 20. augusta 1876. Pri výstavbe sa zrealizovala kombinácia jednotlivých plánov od architektov Lajosa Lechnera, Frigyesa Feszla a partnerov Klein & Fraser.
Majstrovstvá sveta v ľadovom hokeji hráčov do 18 rokov 2014

I. A divízia

Turnaj I. A divízie MS 2014 sa hral v Nice vo Francúzsku od 13. do 19. apríla 2014.

I. B divízia

Turnaj I. B divízie MS 2014 sa hral v Székesfehérvári v Maďarsku od 13. do 19. apríla 2014.

II. A divízia

Turnaj II. A divízie MS 2014 sa hral v Dumfries v Spojenom kráľovstve od 24. do 30. marca 2014.

II. B divízia

Turnaj II. B divízie MS 2014 sa hral v Tallinne v Estónsku od 14. do 20. apríla 2014.

III. A divízia

Turnaj III. A divízie MS 2014 sa hral v Sofii v Bulharsku od 24. do 30. marca 2014.

III. B divízia

Turnaj III. B divízie MS 2014 sa hral v İzmite v Turecku od 13. do 15. februára 2014.
Pán Tragáčik a Fantomas

Dej

Detektíva-amatéra pána Tragáčika (alebo Tomasza) zavedú jeho dobrodružné cesty do Francúzka. Na začiatku júla 1971 prichádza do zámku na Loire, kam ho pozval miestny barón v súvislosti s krádežou vzácnych obrazov z jeho zámockej galérie. Tajomný a nepolapiteľný zločinec so pseudonymom Fantomas mu odcudzil už niekoľko diel s nevyčísleteľnou hodnotou.
Pán Tragáčik nezačne svoj pobyt práve najlepšie - Fantomas prezlečený za britského detektíva Pigeona sa mu v Paríži votrie do priazne a nič netušiaci Tomasz ho dovezie do zámku, odkiaľ "Pigeon" ukradne obraz a pred očami celého osadenstva ujde na vrtuľníku. Potom však pán Tragáčik začne pátrať a postupne prichádza na klbko záhad okolo Fantomasa. Pomoc nájde v šikovných deťoch - barónovej neteri Yvonne a jej kamarátovi Robertovi - ktoré ho sprevádzajú. Okrem detektívnej zápletky sa čitateľ dozvedá zaujímavosti o zámkoch v čarovnom údolí Loiry, o slávnych maliaroch a ich dielach, ako aj o krásach Francúzska a o jeho histórii.
Nechýba samozrejme naháňačka na Tomaszovom vehikli s motorom Ferrari 410 super america pod kapotou, rôzne úskoky jeho protivníkov a dôvtip hlavného hrdinu - ale ponúka aj milú iróniu, zaujímavé postavy (vyčnieva madame Evelyne, automobilová fanatička, ktorá mala už 146 "karambolov") a dejovú líniu, ktorá neustále udržuje čitateľov záujem a nenecháva ho nudiť sa. Okrem Fantomasa sa stretáva pán Tragáčik aj s ďalšími malými tajomstvami, ktoré majú nečakané rozuzlenia - napríklad v prípade barónovho tajomstva v podzemí zámku.
Na konci príbehu pán Tragáčik odhaľuje tajomného Fantomasa a obrazy sa vracajú do galérie. Na vrub si tak zapisuje ďalšiu úspešne vyriešenú záhadu.

O diele

Nienacki tak svojím typickým a nenapodobniteľným štýlom opäť čitateľa vzdeláva a zanecháva skvelý dojem. Tento príbeh tak nielen spĺňa požiadavky detektívky á la pán Tragáčik.
Náboj (matematická súťaž)

Náboj je medzinárodná tímová matematická súťaž určená pre stredoškolských študentov, ktorí reprezentujú svoje školy. Je organizovaná jedenkrát ročne a trvá 120 minút, počas ktorých sa jednotlivé päťčlenné tímy snažia vyriešiť čo najviac matematických úloh a príkladov. 
Do súťaže sa môže zapojiť každá škola z niektorej z krajín v ktorých sa Náboj koná. Súťaží sa zároveň v mestách Bratislava (od roku 1998), Praha (od roku 2005), Opava (od roku 2008), Košice (od roku 2012), Passau (od roku 2014), Budapešť, Krakov, Linec (od roku 2015), Gdansk, Varšava, Vroclav, Vesprém (od roku 2016), Edinburgh (od roku 2017), Bialystok, Konstanca (od roku 2018), Zurich, Cambridge a Novosibirsk (od roku 2019).

Organizátori

Na organizácii súťaže sa podieľajú prevažne študenti Fakulty matematiky, fyziky a informatiky Univerzity Komenského v Bratislave a Matematicko-fyzikálnej fakulty Karlovej univerzity v Prahe. Ďalšími organizátormi sú Matematický ústav Sliezskej univerzity v Opave a združenie Strom. V Česku súťaž spoluvyhlasuje Ministerstvo školstva, mládeže a telovýchovy Českej republiky.
Vignec

Poloha

Obec má rozlohu 6,42 km². Najvyšší bod je položený 2 530 m n. m. a najnižší bod 797 m n. m.

Obyvateľstvo

Počet obyvateľov obce je 216 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cherveix-Cubas

Poloha

Obec má rozlohu 14,96 km². Najvyšší bod je položený 294 m n. m. a najnižší bod 132 m n. m.

Obyvateľstvo

Počet obyvateľov obce je 622 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dvojmestie

Dvojmestie (angl. twin cities) je zvláštny prípad dvoch miest alebo mestských centier, ktoré vznikli v geografickej blízkosti a časom spolu zrastajú. Termín Twin Cities sa používa v Spojených štátoch aj špecificky na označenie dvojmestia Minneapolis a Saint Paul.
Rullac-Saint-Cirq

Poloha

Obec má rozlohu 32,74 km². Najvyšší bod je položený 671 m n. m. a najnižší bod 344 m n. m.

Obyvateľstvo

Počet obyvateľov obce je 374 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Máfiláfusi

Máfiláfusi (maldiv. މާފިލާފުށި‎) je jeden z obývaných ostrovov na atole Lavijani na Maldivách. Počet obyvateľov je 42 (sčítanie v roku 2000 ), dĺžka ostrova 2 300 m, šírka 300 m. Vzdialenosť od hlavného mesta Male je 133,25 km.
Saint-Aignan-Grandlieu

Poloha

Obec má rozlohu 17,94 km². Najvyšší bod je položený 29 m n. m. a najnižší bod 0 m n. m.

Obyvateľstvo

Počet obyvateľov obce je 3 467 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Riceys (obec)

Poloha

Obec má rozlohu 42,93 km². Najvyšší bod je položený 338 m n. m. a najnižší bod 166 m n. m.

Obyvateľstvo

Počet obyvateľov obce je 1344 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Glocko

Životopis

Narodil sa v robotníckej rodine a vzdelanie získaval v Partizánskom a v Bratislave. Pracoval ako robotník v Slovnafte, neskôr ako gumárenský laborant v Partizánskom. V roku 1966 sa stal redaktorom vo vydavateľstve Mladé letá, v rokoch 1969 – 1975 bol redaktorom vo vydavateľstve Osveta v Martine, od roku 1975 potom pracoval ako redaktor vo vydavateľstve Smena. Bol redaktorom vydavateľstva Slovenský spisovateľ a žil v Bratislave.

Tvorba

Svoje prvé diela publikoval od roku 1964 v časopisoch Mladá tvorba, Romboid, Slovenské pohľady, ale tiež v časopisoch pre mládež Kamarát a ďalších. Knižný debut mu vyšiel v roku 1970. Venoval sa tvorbe pre dospelých i pre deti a mládež. Často využíval folklórne a ľudové zdroje, ktoré upravoval, no zároveň zachovával ich folklórne hodnoty. Písal detské rozprávky, romány, ale tiež filmové scenáre.
Bedócia madagaskarská

Pôvod

Pochádza z Madagaskaru.
Saint-Frégant

Poloha

Obec má rozlohu 8,41 km². Najvyšší bod je položený 76 m n. m. a najnižší bod 7 m n. m.

Obyvateľstvo

Počet obyvateľov obce je 712 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Pavlovič

Klubová kariéra

Ladislav Pavlovič debutoval v Tatrane Prešov ako útočník. K odštartovaniu svojej závratnej kariéry mu pomohla náhoda. Stalo sa tak v roku 1948, keď pre nedostatok hráčov nastúpil spolu s bratom Rudom prvýkrát za dospelých v prešovskom "áčku" na zápas s Levočou. V období od roku 1948 do 11. mája 1966 odohral v I. lige v drese Tatrana Prešov a ČH Bratislava (počas 2 rokov vojenskej základnej služby) 347 zápasov a nastrieľal úctyhodných 164 gólov. Aktívne za Prešov hrával aj ľadový hokej.

Reprezentačná kariéra

V národnom mužstve odohral Ladislav Pavlovič 14 zápasov a dal 2 góly.

Trénerská kariéra

Po ukončení hráčskej kariéry sa stal trénerom mládeže v Tatrane Prešov. Pod jeho vedením kolektív dorastencov získal titul majstra Slovenska a prebojoval sa až do celoštátneho finále.

Po skončení kariéry

L. Pavlovič sa aktívne podieľal na popularizácii futbalu a ako mládežnícky tréner vychoval 102 dorastencov, z ktorých hralo v 1. československej lige 30 hráčov, ďalší v 2. lige a v iných súťažiach. Bol aj zakladateľom ženského futbalu v Prešove.
John Naisbitt

Kariéra

Je zakladateľom a vedúcim poradenskej firmy Megatrends, Ltd.  Pôsobil ako riaditeľ IBM, Eastman Kodak. Pôsobí ako hosťujúci profesor Harvard University. Pôsobí tiež ako poradca a prednášateľ. Radí politikom a svetovým korporáciam. Žije v Telluride v Colorado v USA.